Naziv obveznika: **JAVNA VATROGASNA POSTROJBA** Broj: RKP-a: 31405

 **GRADA VARAŽDINA** Matični broj: 01484931

Sjedište obveznika: VARAŽDIN OIB: 31995833807

Adresa: Trenkova 44, 42000 Varaždin

Razina: 31

Razdjel: 0

Šifra djelatnosti: 8425

 **BILJEŠKE UZ FINANCIJSKI IZVJEŠTAJ ZA**

 **2020. GODINU**

 Javna vatrogasna postrojba Grada Varaždina osnovana je 01.01.2000. godine od postojeće Vatrogasne postrojbe Ministarstva unutarnjih poslova – Policijske uprave varaždinske. Djelatnost postrojbe je sudjelovanje u provedbi preventivnih mjera zaštite od požara i eksplozija, gašenje požara i spašavanje ljudi i imovine ugroženih požarom i eksplozijom, pružanje tehničke pomoći u nezgodama i opasnim situacijama te obavljanje i drugih poslova u nesrećama, ekološkim i drugim nesrećama. Osim navedene osnovne djelatnosti postrojba je registrirana za održavanje vatrogasne opreme, punjenje i servis vatrogasnih aparata i osposobljavanje građanstva za provođenje mjera zaštite od požara. Od 01.01.2001. godine upisana je u registar obveznika poreza na dodanu vrijednost.

 Javna vatrogasna postrojba Grada Varaždina je proračunski korisnik JLP ( R ) S koji obavlja poslove u sklopu funkcija koje se decentraliziraju. Sredstva za decentralizirane funkcije postrojbe Osnivač Grad Varaždin ostvaruje iz dodatnog udjela u porezu na dohodak po stopi od 1,00%, a ukoliko to nije dovoljno razliku sredstava do minimalnih financijskih standarda ostvaruje s pozicije pomoći izravnanja za decentralizirane funkcije iz Državnog proračuna RH. Minimalni financijski standardi za JVP Grada Varaždina za 2020. godinu iznosili su 6.550.580,00 kn ( „Narodne novine“ br. 128/2019.)

 Na kraju 2019. godine objavljen je novi Zakon o vatrogastvu („Narodne novine“ broj 125/2019.) kojim su nastupile određene promjene u organizaciji i radu postrojbe.

 Ovlaštene osobe za zastupanje su Zapovjednik postrojbe Ivica Labaš, univ.spec.aedif. i Zamjenik zapovjednika Božidar Horvat, univ.spec.aedif. Postrojbom upravlja Vatrogasno vijeće.

**BILANCA**

AOP 003 Neproizvedena dugotrajna imovina –na dan 01.01.2020. nije bilo iskazanog podatka dok je stanje na dan 31.12. 2020. godine 8.530.000,00 kn. Iskazana vrijednost odnosi se na zemljište koje je Ugovorom o darovanju 29.12.2020. godine Grad Varaždin darovao Javnoj vatrogasnoj postrojbi Grada Varaždina.

AOP 007 Proizvedena dugotrajna imovina – indeks u odnosu na početak godine je 572,1. Nabavljena je nova vatrogasna auto ljestva u iznosu od 5.215.000,00 kn, komunikacijska oprema, oprema za servisnu radionicu, uređaji i oprema za ostale namjene.

AOP 049 i 050 – u sklopu sitnog inventara na odvojenom računu evidentira se službena, radna i zaštitna odjeća i obuća vatrogasaca po preporuci Državne revizije da se službena odjeća vodi na imovini i iskazuje na godišnjem popisu. Od iznosa navedenog na tom AOP-u 584.136,32 kn odnosi se na sitan inventar a 585.029,08 na službenu odjeću i obuću.

AOP 061 Zalihe za obavljanje djelatnosti odnose se na zalihe rezervnih dijelova za servis vatrogasnih aparata i zalihe pjenila za gašenje požara u ukupnom iznosu od 107.051,52 kn. Zalihe pjenila iznose 81.300,00 kn a zalihe rezervnih dijelova 25.751,52 kn.

AOP 064 Novac u banci i blagajni – novčana sredstva veća su za 41,1% u odnosu na početak godine i sada iznose 336.099,10, variraju ovisno o podmirenju obaveza i ostvarenju prihoda.

AOP 079 Potraživanja za više plaćene poreze i doprinose – odnosi se na potraživanje za povrat poreza na dodanu vrijednost za studeni i prosinac 2020. godine. Indeks u odnosu na početak godine je 693,3 i to potraživanje sada iznosi 1.368.418 kn, a samo po računu za autoljestvu nabavljenu u prosincu PDV iznosi 1.303.750,00 kn.

AOP 081 Ostala potraživanja odnose se na povrat bolovanja na teret HZZO.

AOP 141 Potraživanja za prihode poslovanja odnose se isključivo na potraživanje od pruženih usluga servisa aparata i usluge vatrodojave, vrijednost im je prema čl. 37. Pravilnika o računovodstvu ispravljena za iznos od 40.476,00 u 2018. godini , dodatnih 107,50 u 2019. godini. i

AOP 238 i 242 Višak / manjak prihoda – iskazan je višak prihoda poslovanja 265.263 kn i manjak prihoda od nefinancijske imovine 5.295.233 kn. Podaci su iskazani nakon korekcije rezultata propisane čl. 82. Pravilnika o proračunskom računovodstvu, korekcija je izvršena za prijenos sredstava za financiranje nabave nefinancijske imovine . Za iznos od 86.238 kn zadužuje se račun viška prihoda poslovanja a odobrava račun manjka prihoda od nefinancijske imovine. Iz tog razloga postoji odstupanje od iskazanih pozicija u PR-RASU i Bilanci.

|  |  |  |  |  |
| --- | --- | --- | --- | --- |
|  | *Pozicije na dan 31.12.2020. godine* | *PR-RAS* | *Prihod iz nadležnog proračuna za financiranje rashoda za nabavu nefinancijske imovine* | *BILANCA* |
| *92211* | *Višak prihoda poslovanja* | *351.501* | *86.238* | *265.263* |
| *92222* | *Manjak prihoda od nefinancijske imovine* | *5.381.471* | *86.238* | *5.295.233* |

29.12.2020. godine potpisan je Ugovor o dugoročnom kreditu sa Privrednom bankom Zagreb za nabavku auto ljestve. Banka je račun podmirila dobavljaču u siječnju 2021. godine pa će se primitak od zaduživanja evidentirati u 2021. godini. Iz tog razloga proizlazi veliki manjak od nefinancijske imovine.

AOP 250 i 251 – U izvanbilančnim zapisima vodi se sljedeća imovina:

* građevinski objekt koji koristi JVP Grada Varaždina a u vlasništvu je DVD-a I Hrvatski dobrovoljni vatrogasni zbor u Varaždinu,
* roba u vlasništvu Ministarstva gospodarstva, poduzetništva i obrta – ravnateljstvo za robne zalihe, radi se robi po ugovoru koji je klasificiran „Vrlo tajno“.,
* dva vatrogasna vozila u vlasništvu MUP-a na korištenju u JVP Grada Varaždina,
* tri vozila nabavljena putem operativnog najma.

Izvanbilančnim zapisima obuhvaćena su i dobivena jamstva prema sljedećem prikazu:

|  |  |  |  |  |  |  |
| --- | --- | --- | --- | --- | --- | --- |
| Red. broj. | Datum primanjajamstva | Instrumentosiguranja | Iznos | Davateljjamstva | Namjena | Dokument |
|  | 17.03.2020. | Zadužnica | 36.476,13 | PorscheLeasing d.o.o. Zagreb | Dobro izvršenje ugovora o nabavi | Ugovor broj 22-5/2020. |
|  | 08.09.2020. | Bjanko zadužnica | 500.000,00 | Vatropromet d.o.o. Zagreb | Dobro izvršenje ugovora o nabavi | Ugovor o nabavi broj 31082020/2020. |
|  | 08.09.2020. | Bjanko zadužnica | 50.000,00 | Vatropromet d.o.o. Zagreb | Dobro izvršenje ugovora o nabavi | Ugovor o nabavi broj 31082020/2020. |

**OBRAZAC PR-RAS**

Značajnija odstupanja od ostvarenja u izvještajnom razdoblju prethodne godine:

AOP 063 Pomoći proračunskom korisniku iz proračuna koji im nije nadležan – odnosi se na pomoć od Hrvatske vatrogasne zajednice namijenjenu za komunikacijsku opremu u Vatrogasno operativnom centru u iznosu od 40.591 kn. Prethodne godine na toj poziciji bili su evidentirani i prihodi za angažiranje vatrogasaca na dislokacijama, a ove godine taj prihod je knjižen u okviru računa 6711.

AOP 126 Prihodi od pruženih usluga manji su za 12% od prethodne godine, zbog pandemije koronavirusa nije bilo osiguranja slijetanja i polijetanja zrakoplova kao prošle godine.

AOP 128 Tekuće donacije – odnosi se na donaciju Vatrogasne zajednice Varaždinske županije za nabavu opreme.

AOP 152 Plaće u naravi - odnosi se na plaću u naravi zapovjednika postrojbe za korištenje prijevoznog sredstva.

AOP 155 Ostali rashodi za zaposlene manji su od prošle godine jer Odlukom Grada nije bilo isplate regresa niti Prigodne nagrade za Božićne blagdane. Ostalim rashodima za zaposlene obuhvaćene su jubilarne nagrade, otpremnina za odlazak u mirovinu, dar djeci, pomoć za bolest i smrtni slučaj i neoporezivi dodatak na mjesečnu neto plaću svim zaposlenicima.

AOP 167 Uredski materijal i ostali materijalni rashodi – indeks na prošlu godinu je 240,1 jer je ove godine nabavljeno pjenilo za gašenje požara u iznosu od 45.000,00 kn.

AOP 171 Sitan inventar i auto gume – indeks je 163,3, nabavljeni su mobilni telefoni, uređaji za dezinfekciju, toplomjeri.

AOP 179 Zakupnine i najamnine – indeks je 1.516,7 zbog otplate mjesečnih obroka operativnog leasinga za nabavljena vozila.

AOP 180 Zdravstvene i veterinarske usluge – indeks je 797,3 zbog laboratorijske usluge testiranja zaposlenika na Covid-19.

AOP 193 Financijski rashodi odnose se na bankarske usluge i usluge platnog prometa, indeks je 114,7 , radi se o malom iznosu pa i neznatno povećanje nosi veliki indeks.

AOP 362 Komunikacijska oprema – indeks je 539,4 jer je nabavljena oprema za Vatrogasno operativni centar zbog povezivanja sustava za dojavu požara pravnih osoba na vatrogasnu postrojbu.

AOP 369 Prijevozna sredstva - radi se o nabavci vatrogasne autoljestve.

**OBRAZAC OBVEZE**

Obaveze za rashode poslovanja odnose se na račune iz prosinca 2020. godine koji su plaćeni u siječnju 2021. godine i na obavezu prema Gradu za povrat bolovanja na teret HZZO i za povrat poreza na dodanu vrijednost po računima za studeni i prosinac koji se plaćaju iz Proračuna Grada. Sredstva se vraćaju Gradu odmah nakon povrata od HZZO-a i od Porezne uprave. Obaveze za nabavu nefinancijske imovine odnose se na račune za nabavu opreme iz prosinca 2020. godine i na račun za autoljestvu koji je podmiren u siječnju 2021. godine.

Dospjele obveze iznose 13.380 kn.

**OBRAZAC RAS – FUNKCIJSKI**

Javna vatrogasna postrojba Grada Varaždina prema funkcijskoj klasifikaciji obavlja usluge protupožarne zaštite u sklopu javnog reda i sigurnosti. Na AOP 032 iskazan je podatak od 16.812.399 kn što odgovara podatku AOP 404 iz obrasca PR-RAS.

**OBRAZAC VRIO**

Promjena u vrijednosti imovine – smanjenje na AOP-u 005 odnosi se na otpis neotpisane knjigovodstvene vrijednosti dugotrajne nefinancijske imovine koja se rashoduje prema zapisniku inventurne komisije.

Promjena u obujmu imovine – povećanje na AOP-u 020 odnosi se na građevinsko zemljište darovano od Grada Varaždina, povećanje na AOP 021 odnosi se na dodjelu opreme za Interventnu vatrogasnu postrojbu bez naknade od Hrvatske vatrogasne zajednice.

Osoba za kontakt: Zapovjednik Javne vatrogasne postrojbe

 Grada Varaždina:

Ljiljana Badžek, oec. Ivica Labaš, univ.spec.aedif.